संभावना यह भी जताई जा रही है कि दंगों की आड़ में 2014 के लोकसभा चुनाव के लिये विभिन्न दलों के राजनैतिक आकाओं द्वारा चुनावी बिसात बिछाई जा रही है। सीधे तौर प्रदेश में हिंसा के लिये अखिलेश सरकार ही जिम्मेदार है, लेकिन भाजपा भी इस मौके को अपने हित में भुनाने का कोई मौका नहीं छोड़ रही है। वह समाजवादी सरकार पर तुष्टिकरण का आरोप लगाकर घेर नहीं है। पहले 84 कोसी परिक्रमा पर रोक के बहाने भाजपा ने सपा सरकार को घेरा, अब मुजफ्फरनगर और अन्य कुछ जिलों में फैली साम्प्रदायिक हिंसा के बहाने वह सरकार को घेर रही है। भाजपा नेताओं पर दंगा भड़काने का अरोप लगाया जाने और उनके खिलाफ मुकदमा दर्ज किये जाने के सियासी मतलब निकाले जा रहे हैं। भाजपा से इत्तर है कांग्रेस और बसपा की परेशानी है। भाजपा तो यह मान कर चलती है कि उसके हाथ मुस्लिम वोट नहीं लगने वाला है, इसीलिये वह हिन्दू हितों के नाम पर सरकार पर तुष्टिकरण का आरोप लगाती है, लेकिन कांग्रेस और बसपा को मुस्लिम वोटों की भी दरकार रहती है,इस लिये वह तुष्टिकरण जैसे शब्द चाहकर भी इस्तेमाल नहीं कर पाती है। यही कारण है कांग्रेस और बसपा को प्रदेश में राजनैतिक नुकसान होते दिखता है।